Ved folketingsvalget i 2007 var Kashif og Aamer Ahmad opstillet som folketingskandidater for Ny Alliance. Kashif Ahmad blev i den forbindelse overfaldet ved en ramadanfest, fordi han var engageret i politik. Brødrene blev ikke indvalgt i Folketinget, hvorefter de forlod Ny Alliance.  Hvidovrelisten Kashif Ahmad blev ved kommunalvalget i 2013 indvalgt i kommunalbestyrelsen i Hvidovre som repræsentant for Hvidovrelisten. Otte måneder senere forlod han listen og blev løsgænger.  Nationalpartiet I 2014 stiftede han Nationalpartiet sammen med sine brødre, Aamer og Asif. Kashif Ahmad var formand for partiet. Efter stiftelsen af Nationalpartiet nåede dette ikke at blive opstillingsberettiget til folketingsvalget i 2015. Flere af partiets medlemmer opstillede derfor i stedet som uafhængige kandidater; således opstillede Kashif Ahmad i København uden at blive valgt ind.  Alternativet I januar 2019 meddelte Ahmad, at han var skiftet til Alternativet og ønskede at blive folketingskandidat for partiet.  Personligt Kashif Ahmads forældre er af pakistansk oprindelse, men han og hans brødre er selv født i Danmark. Kashif Ahmad har tidligere fungeret som talsmand for Ahmadiyya-muslimernes menighed ved Nusrat Djahan-moskeen i Hvidovre.